
118                                                  DR 31.7.2018                                                                         

 

 

Subjek telah dimasukkan dalam sistem red alert Interpol dan disenaraikan sebagai 
orang yang paling dikehendaki... [Tepuk] Di samping itu, PDRM juga telah menjalinkan 
kerjasama dengan beberapa buah negara, khususnya negara yang berpotensi untuk subjek 
melarikan diri ke negara berkenaan.  

Yang Berhormat Ipoh Timur dan Yang Berhormat Petaling Jaya bertanyakan, adakah 
kerajaan bercadang untuk menubuhkan Independence Police Complaints Misconduct 
Commission (IPCMC) seperti yang disarankan dalam Laporan Suruhanjaya Diraja 
Penambahbaikan Perjalanan dan Pengurusan PDRM pada tahun 2015.  

Ini mungkin yang menjawab kepada Yang Berhormat Bukit Gelugor sebentar tadi. 
Kementerian mengambil maklum akan cadangan IPCMC seperti yang dikemukakan oleh 
Suruhanjaya Khas Penambahbaikan Perjalanan dan Pengurusan Polis Diraja Malaysia yang 
juga turut terkandung dalam Manifesto Pakatan Harapan. 

Tuan Sanisvara Nethaji Rayer a/l Rajaji [Jelutong]: Tuan Yang di-Pertua, saya 
minta maaf. Saya tidak mahu mengganggu tetapi tentang Jho Low. Saya hendak cuma tanya 
satu soalan dan saya akan duduk. Bila agaknya Jho Low ini boleh ditangkap dan dibawa 
balik? Semua hendak tahu, bila tempoh masa? Rakyat di luar hendak tahu. Bila boleh 
ditangkap dan dibawa balik? Saya yakin dengan kebolehan PDRM. Saya hendak tahu 
sahaja. Terima kasih. 

Timbalan Yang di-Pertua [Tuan Nga Kor Ming]: PDRM sedang memburu. Sabar. 

Dato’ Mohd Azis bin Jamman: Mungkin Yang Berhormat Jelutong kalau boleh bantu 
kita dan beritahu di mana kedudukan dia dan kita pergi tangkap. Itu jawapannya. Kementerian 
mengambil maklum akan cadangan IPCMC seperti yang dikemukakan oleh Suruhanjaya 
Penambahbaikan Perjalanan dan Pengurusan Polis Diraja Malaysia yang juga turut 
terkandung dalam Manifesto Pakatan Harapan.  

Pada masa ini, KDN dalam proses mengkaji cadangan penubuhan IPCMC dengan 
mengambil kira penubuhan Suruhanjaya Integriti Agensi Penguat kuasa (SIAP) dan Jabatan 
Integriti dan Pematuhan Standard (JIPS) PDRM yang turut berfungsi untuk mengendalikan 
kes-kes salah laku ataupun aduan oleh pihak lain ke atas pegawai-pegawai polis. 
Kementerian akan memuktamadkan cadangan penubuhannya setelah kajian menyeluruh 
selesai dilaksanakan. 

Yang Berhormat Batu Kawan bertanyakan sama ada KDN akan menyemak semula 
skim penggajian anggota polis. KDN dari semasa ke semasa sentiasa mengkaji 
penambahbaikan skim perkhidmatan dan kemudahan lain yang disediakan kepada semua 
agensi di bawah seliaan kementerian sama ada dalam aspek pemberian elaun-elaun, 
penambahan keanggotaan, pembinaan bangunan baru dan sebagainya untuk pertimbangan 
kerajaan.  

Berhubung kajian mengenai skim penggajian anggota polis, ia akan dibincangkan dan 
diselaraskan dengan Jabatan Perkhidmatan Awam memandangkan pasukan PDRM juga 
tergolong bersama skim perkhidmatan awam yang lain.  

Yang Berhormat Tanjong Manis bertanyakan, adakah kementerian melalui PDRM 
akan menjalankan rondaan dalam kawasan Parlimen Tanjong Manis untuk membanteras 
masalah sosial dan gejala dadah. KDN melalui PDRM sentiasa komited untuk memastikan 
kadar perlakuan jenayah dalam negara dapat dikawal dan dikurangkan setiap tahun. 
Pelbagai program pencegahan jenayah telah diperkenalkan untuk mengurangkan tahap 
kebimbangan rakyat, termasuk di Parlimen Tanjong Manis.  

Dalam mengekang kegiatan jenayah, PDRM telah menjalankan beberapa strategi 
untuk mencegah, antaranya seperti berikut, mengadakan rondaan secara berjalan kaki, 
bermotosikal dan berkereta di kawasan-kawasan tumpuan ramai.  

 

 



Subjek telah dimasukkan dalam sistem red alert Interpol dan disenaraikan sebagai orang yang paling dikehendaki... [Tepuk] Di samping itu, PDRM juga telah menjalinkan kerjasama dengan beberapa buah negara, khususnya negara yang berpotensi untuk subjek melarikan diri ke negara berkenaan. Yang Berhormat Ipoh Timur dan Yang Berhormat Petaling Jaya bertanyakan, adakah kerajaan bercadang untuk menubuhkan Independence Police Complaints Misconduct Commission (IPCMC) seperti yang disarankan dalam Laporan Suruhanjaya Diraja Penambahbaikan Perjalanan dan Pengurusan PDRM pada tahun 2015. Ini mungkin yang menjawab kepada Yang Berhormat Bukit Gelugor sebentar tadi. Kementerian mengambil maklum akan cadangan IPCMC seperti yang dikemukakan oleh Suruhanjaya Khas Penambahbaikan Perjalanan dan Pengurusan Polis Diraja Malaysia yang juga turut terkandung dalam Manifesto Pakatan Harapan. Tuan Sanisvara Nethaji Rayer a/l Rajaji [Jelutong]: Tuan Yang di-Pertua, saya minta maaf. Saya tidak mahu mengganggu tetapi tentang Jho Low. Saya hendak cuma tanya satu soalan dan saya akan duduk. Bila agaknya Jho Low ini boleh ditangkap dan dibawa balik? Semua hendak tahu, bila tempoh masa? Rakyat di luar hendak tahu. Bila boleh ditangkap dan dibawa balik? Saya yakin dengan kebolehan PDRM. Saya hendak tahu sahaja. Terima kasih. Timbalan Yang di-Pertua [Tuan Nga Kor Ming]: PDRM sedang memburu. Sabar. Dato' Mohd Azis bin Jamman: Mungkin Yang Berhormat Jelutong kalau boleh bantu kita dan beritahu di mana kedudukan dia dan kita pergi tangkap. Itu jawapannya. Kementerian mengambil maklum akan cadangan IPCMC seperti yang dikemukakan oleh Suruhanjaya Penambahbaikan Perjalanan dan Pengurusan Polis Diraja Malaysia yang juga turut terkandung dalam Manifesto Pakatan Harapan. Pada masa ini, KDN dalam proses mengkaji cadangan penubuhan IPCMC dengan mengambil kira penubuhan Suruhanjaya Integriti Agensi Penguat kuasa (SIAP) dan Jabatan Integriti dan Pematuhan Standard (JIPS) PDRM yang turut berfungsi untuk mengendalikan kes-kes salah laku ataupun aduan oleh pihak lain ke atas pegawai-pegawai polis. Kementerian akan memuktamadkan cadangan penubuhannya setelah kajian menyeluruh selesai dilaksanakan. Yang Berhormat Batu Kawan bertanyakan sama ada KDN akan menyemak semula skim penggajian anggota polis. KDN dari semasa ke semasa sentiasa mengkaji penambahbaikan skim perkhidmatan dan kemudahan lain yang disediakan kepada semua agensi di bawah seliaan kementerian sama ada dalam aspek pemberian elaun-elaun, penambahan keanggotaan, pembinaan bangunan baru dan sebagainya untuk pertimbangan kerajaan. Berhubung kajian mengenai skim penggajian anggota polis, ia akan dibincangkan dan diselaraskan dengan Jabatan Perkhidmatan Awam memandangkan pasukan PDRM juga tergolong bersama skim perkhidmatan awam yang lain. Yang Berhormat Tanjong Manis bertanyakan, adakah kementerian melalui PDRM akan menjalankan rondaan dalam kawasan Parlimen Tanjong Manis untuk membanteras masalah sosial dan gejala dadah. KDN melalui PDRM sentiasa komited untuk memastikan kadar perlakuan jenayah dalam negara dapat dikawal dan dikurangkan setiap tahun. Pelbagai program pencegahan jenayah telah diperkenalkan untuk mengurangkan tahap kebimbangan rakyat, termasuk di Parlimen Tanjong Manis. Dalam mengekang kegiatan jenayah, PDRM telah menjalankan beberapa strategi untuk mencegah, antaranya seperti berikut, mengadakan rondaan secara berjalan kaki, bermotosikal dan berkereta di kawasan-kawasan tumpuan ramai.